CELEX: 62018CN0413
Language: et
Date: 2018-06-21 00:00:00
Title: Kohtuasi C-413/18 P: H 21. juunil 2018 esitatud apellatsioonkaebus Üldkohtu (kuues koda) 11. aprilli 2018. aasta otsuse peale kohtuasjas T-271/10 RENV: H versus Euroopa Liidu Nõukogu

24.9.2018   
            
            
               ET
            
            
               Euroopa Liidu Teataja
            
            
               C 341/4
            
         
      H 21. juunil 2018 esitatud apellatsioonkaebus Üldkohtu (kuues koda) 11. aprilli 2018. aasta otsuse peale kohtuasjas T-271/10 RENV: H versus Euroopa Liidu Nõukogu
      (Kohtuasi C-413/18 P)
      (2018/C 341/05)
      Kohtumenetluse keel: inglise
      
         Pooled
      
      
         Apellant: H (esindaja: avvocatessa M. Velardo)
      
         Teine menetlusosaline: Euroopa Liidu Nõukogu
      
         Apellandi nõuded
      
      
                  —
               
               
                  tühistada 11. aprilli 2018. aasta otsus kohtuasjas T-271/10 RENV: H vs. Euroopa Liidu Nõukogu osas, milles sellega jäetakse rahuldamata apellandi nõue tühistada Euroopa Liidu politseimissiooni personalijuhi allkirjastatud 7. aprilli 2010. aasta otsus viia apellant üle Banja Luka (Bosnia ja Hertsegoviina) piirkondlikusse büroosse „Criminal Justice Adviser – Prosecutor’i“ ametikohale, ning teise võimalusena 30. aprilli 2010. aasta otsus, millele on alla kirjutanud nõukogu 8. detsembri 2009. aasta otsuse 2009/906/ÜVJP (1) Euroopa Liidu politseimissiooni (EUPM) kohta Bosnias ja Hertsegoviinas artiklis 6 nimetatud missiooni juht, ning osas, milles jäetakse rahuldamata nõue hüvitada eespool nimetatud otsuste õigusvastasusest tingitud kahju;
               
            
                  —
               
               
                  teha asja kohta otsus ja saata vajaduse korral kohtuasi Üldkohtusse tagasi;
               
            
                  —
               
               
                  mõista esimese astme kostjalt välja kohtuasja C-455/14 P menetluse ja käesoleva menetlusega seonduvad kohtukulud.
               
            
         Väited ja peamised argumendid
      
      
                  —
               
               
                  Apellant väidab, et rikutud on Üldkohtu kodukorra artiklit 216 ja põhiõiguste harta artiklit 47, kuna edasikaevatud kohtuotsuse tegi koda, mille koosseisu kuulusid osaliselt samad kohtunikud, kes tegid kohtumääruse, mille Euroopa Liidu Kohus tühistas.
               
            
                  —
               
               
                  Arvestades volitusi, mis on missiooni juhil töötajate üleviimist käsitlevate otsuste vastuvõtmisel, ja päritoluliikmesriigi rolli lähetatud töötajate üleviimise raames, väidab apellant, et rikutud on Euroopa Kohtu põhikirja artikli 61 lõiget 2, kuna esimese astme kohus ei täitnud otsust kohtuasjas, mille Euroopa Kohus tagasi saatis.
               
            
                  —
               
               
                  Tõendeid on moonutatud.
               
            
                  —
               
               
                  Rikutud on kaitseõigusi ja õigust võrdsele kohtlemisele, kuna apellanti ei kuulatud ära seoses teatavate dokumentide ja kirjalike seisukohtadega, mille nõukogu esitas esimese astme menetluse käigus.
               
            
                  —
               
               
                  Rikutud on kodukorra artikli 134 lõiget 1, kuna otsustati, et apellant peab kandma kohtukulud kohtuasjas C-455/14 P, mis lahendati tema kasuks.
               
            
         (1)  ELT 2009, L 322, lk 22.